32006R1722
L 322/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1722/2006 НА КОМИСИЯТА
от 21 ноември 2006 година
за изменение на Регламенти (ЕО) № 1431/94, (ЕО) № 2497/96, (ЕО) № 1396/98, (ЕО) № 701/2003 и (ЕО) № 593/2004 по отношение на подаването на заявления за лицензии за внос в секторите на птичето месо и яйцата за първото тримесечие на 2007 г.
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2771/75 на Съвета от 29 октомври 1975 г. относно общата организация на пазара на яйца (1), и по-специално член 6, параграф 1 от него,
като взе предвид Регламент (ЕИО) № 2777/75 на Съвета от 29 октомври 1975 г. относно общата организация на пазара на птиче месо (2), и по-специално член 6, параграф 1 от него,
като взе предвид Регламент (EО) № 774/94 на Съвета от 29 март 1994 г. за откриване и осигуряване управлението на определени тарифни квоти на Общността за висококачествено говеждо месо и за свинско месо, птиче месо, пшеница и лимец, и трици, отпадъци и други остатъци (3), и по-специално член 7 от него,
като взе предвид Регламент (ЕИО) № 2783/75 на Съвета от 29 октомври 1975 г. относно общата система за търговия с яйчен албумин и млечен албумин (4), и по-специално член 4, параграф 1 от него,
като взе предвид Регламент (ЕО) № 2286/2002 на Съвета от 10 декември 2002 г. за установяване на режим, приложим към селскостопанските продукти и стоки, получени в резултат на обработката на селскостопански продукти с произход от държавите от Африка, Карибите и Тихоокеанския басейн (държавите от АКТБ) и за отмяна на Регламент (ЕО) № 1706/98 (5), и по-специално член 5 от него,
като взе предвид Регламент (ЕО) № 2398/96 на Съвета от 12 декември 1996 г. за отваряне на тарифна квота за пуешкото месо с произход и внесено от Израел, предвидена в Споразумението за асоцииране и Временното споразумение между Европейската общност и Държавата Израел (6), и по-специално член 2 от него,
като взе предвид Регламент (ЕО) № 779/98 на Съвета от 7 април 1998 г. относно вноса в Общността на селскостопански продукти с произход от Турция, с който се отменя Регламент (ЕИО) № 4115/86 и се изменя Регламент (ЕО) № 3010/95 (7), и по-специално член 1 от него,
като има предвид, че:
(1)
С Регламент (ЕО) № 2497/96 на Комисията (8) се установяват процедури за прилагането в сектора на птичето месо на режима, предвиден със Споразумението за асоцииране и Временното споразумение между Европейската общност и Държавата Израел.
(2)
С Регламент (ЕО) № 1396/98 на Комисията (9) се установяват процедури за прилагане в сектора на птичето месо в Регламент (ЕО) № 779/98.
(3)
С Регламент (ЕО) № 701/2003 на Комисията (10) се установяват подробни правила за прилагането на Регламент (ЕО) № 2286/2002 относно режима, приложим за вноса на някои продукти от птиче месо и яйца, произхождащи от страните от Африка, Карибите и Тихоокеанския басейн (страните от АКТБ).
(4)
С Регламент (ЕО) № 593/2004 на Комисията (11) се открива и се осигурява управлението на тарифните квоти в сектора на яйцата и за яйчен албумин.
(5)
Всички тези регламенти постановяват, че заявления за лицензии за внос могат да се подават само през първите седем дни на месеца, който предхожда всеки отделен квотен период. Предвид присъединяването на България и Румъния към Европейския съюз от 1 януари 2007 г. за първото тримесечие на 2007 г. следва да се установи друг период за подаване на заявления за лицензии.
(6)
Регламент (ЕО) № 1431/94 на Комисията от 22 юни 1994 г. за установяване на подробни правила за прилагане в сектора на птичето месо на режима за внос, предвиден в Регламент (EО) № 774/94 на Съвета относно откриване и предвиждане управлението на определени тарифни квоти на Общността за птиче месо и други селскостопански продукти (12), вече е изменен предвид присъединяването на България и Румъния към Европейския съюз на 1 януари 2007 г. Съгласно член 4, параграф 1, втора алинея от посочения регламент за периода от 1 януари до 31 март 2007 г. заявления за лицензии трябва да се подават през първите седем работни дни на януари 2007 г.
(7)
По административни причини този период следва да се продължи до първите 15 дни от януари 2007 г. В интерес на хармонизирането с останалите квоти за внос в същия сектор същият период следва да се установи по отношение на подаването на заявления за първото тримесечие на 2007 г.
(8)
Регламенти (ЕО) № 1431/94, (ЕО) № 2497/96, (ЕО) № 1396/98, (ЕО) № 701/2003 и (ЕО) № 593/2004 следва да бъдат изменени съответно.
(9)
Предвидените в настоящия регламент мерки са в съответствие със становището на Управителния комитет по птичето месо и яйцата,
ПРИЕ НАСТОЯЩИЯ РЕГЛАМЕНТ:
Член 1
В член 4, параграф 1 от Регламент (ЕО) № 1431/94, втората алинея се заменя със следния текст:
„Въпреки това за периода от 1 януари до 31 март 2007 г. заявленията за лицензии се подават през първите 15 дни на януари 2007 г.“
Член 2
В член 4, параграф 1 от Регламент (ЕО) № 2497/96, втората алинея се заменя със следния текст:
„Въпреки това за периода от 1 януари до 31 март 2007 г. заявленията за лицензии се подават през първите 15 дни на януари 2007 г.“
Член 3
В член 4, параграф 1 от Регламент (ЕО) № 1396/98 се добавя следната алинея:
„Въпреки това за периода от 1 януари до 31 март 2007 г. заявленията за лицензии се подават през първите 15 дни на януари 2007 г.“
Член 4
Към член 5, параграф 1 от Регламент (ЕО) № 701/2003 се добавя следната алинея:
„Въпреки това за периода от 1 януари до 31 март 2007 г. заявленията за лицензии се подават през първите 15 дни на януари 2007 г.“
Член 5
Към член 5, параграф 1 от Регламент (ЕО) № 593/2004 се добавя следната алинея:
„Въпреки това за периода от 1 януари до 31 март 2007 г. заявленията за лицензии се подават през първите 15 дни на януари 2007 г.“
Член 6
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 ноември 2006 година.